b'\n_START_ARTICLE_\nZvezde ple\xc5\xa1ejo (1. sezona)\n_START_PARAGRAPH_\nPrva sezona \xc5\xa1ova Zvezde ple\xc5\xa1ejo je bila na sporedu na POP TV ob nedeljah od 12. marca do 28. maja 2017 (z izjemo 30. aprila) in je trajala 11 tednov. Vodila sta jo Peter Poles in Tara Zupan\xc4\x8di\xc4\x8d, plesne pare pa so ocenjevali sodniki Andrej \xc5\xa0kufca (glavni sodnik), Katarina Venturini, Nika Ambro\xc5\xbei\xc4\x8d Urbas in Lado Bizovi\xc4\x8dar. Poleg plesnega tekmovanja je imela vsaka oddaja \xc5\xa1e dve rubriki: plesno verigo Zavarovalnice Triglav (nagradna igra) in vnaprej posneti igrani ske\xc4\x8d z Ga\xc5\xa1perjem Bergantom in Domnom Vali\xc4\x8dem, v katerem je Domen Ga\xc5\xa1perju pomagal pri osvojitvi simpatije Ur\xc5\xa1ke s plesom._NEWLINE_Zmagala sta Dejan Vunjak in Tadeja Pavli\xc4\x8d.'